Public procurement notice: Prior Information Notice Without Call For Competition
Published: 2025-02-27
Buyer: Københavns Kommune
Country: DK
Region: DK011
Contract type: Works
CPV classification: 45000000: Construction work | 45111100 | 45112210 | 45112500 | 45112600
Submission deadline: 2025-03-17

Technical requirements: Københavns Kommune, Teknik- og Miljøforvaltningen, Mobilitet, Klimatilpasning og Byvedligehold udbyder to større skybruds- og byrumsprojekter ultimo marts 2025; Bispebjerg Kirkegård og Hans Tavsens Park. Denne vejledende forhåndsmeddelelse har til formål at gøre interesserede anlægsvirksomheder opmærksomme på de to kommende entrepriseudbud, så der kan afsættes ressourcer etc. Udbuddet for Bispebjerg Kirkegård offentliggøres den 17. marts 2025, mens udbuddet for Hans Tavsens Park offentliggøres den 21. marts 2025. Opgaverne er nærmere beskrevet nedenfor.
100125 Bispebjerg Kirkegård:
Projektet omhandler skybrudssikring af Bispebjerg Kirkegård med fokus på forsinkelse og afledning af skybrudsvand fra en 100-årshændelse. Arbejdet udføres i de centrale og sydlige dele af kirkegården, herunder Hovedporten, Dalen og Det Sydlige Område.
Omfang og løsninger:
•	Kapacitet: Forsinkelse af 7.000 m³ regnvand via grønne lavninger, underjordiske faskiner og terrænregulering.
•	Træer: Fældning af ca. 160 træer og genplantning af 418 nye træer (inkl. Tulipan- og Kirsebæralléer).
•	Infrastruktur: Renovering af stier med nye kantsten og belægning, enkelte stier omlægges til græs.
•	Anlægsperiode: 2 år med løbende adgang for besøgende og minimal forstyrrelse af ceremonier.
Områdespecifikke tiltag:
1.	Hovedporten:
	•	Etablering af lavninger til regnvand og udvidelse af grønne områder.
	•	Nye granitfortove og renovering af eksisterende stier til vandafledning.
2.	Dalen:
        •	Etablering af fem geometriske regnvandsbassiner med terrasseringer.
	•	Installation af granittrapper og minimal terrænregulering for at bevare adgang fra gravsteder.
3.	Det Sydlige Område:
	•	Etablering af blødt formede lavninger mellem gravsteder til vandtilbageholdelse.
	•	Udskiftning af ældre alléer med nye træsorter og installation af faskiner
	•	Beskyttelse af udvalgte gravsteder med stålkant for at forhindre oversvømmelse.
Særlige krav til entreprenøren:
•	Respekt for kirkegårdens funktion som aktiv gravplads med løbende ceremonier.
•	Beskyttelse af eksisterende gravsteder under anlægsarbejdet.
•	Integration af anlægsløsninger i det eksisterende landskabsarkitektoniske design.
•	Overholdelse af miljømæssige hensyn og beskyttelse af biodiversitet.
•	Sikring af adgangsforhold for besøgende under hele anlægsperioden.
•	Projektet udformes i etaper så dele af kirkegården kan tages i brug løbende
•	Overholdelse af to deltidsfrister for at sikre kirkegårdens daglige aktivitet på krematorie og Sønder Kapel.
Projektet skal gennemføres med fokus på at bevare kirkegårdens kulturhistoriske og æstetiske værdier, samtidig med at der skabes robuste løsninger til fremtidens regnvandshåndtering.
Projektet forventes at blive sendt i udbud den 17. marts 2025, som et offentligt EU-udbud. Anlægsarbejderne gennemføres i perioden medio 2025 - medio 2027. 
_________________________________________________________________________________________________________________________________________________________________
001422 Hans Tavsens Park og Hans Tavsens Gade:
Projektet er et kombineret skybruds- og byrumsprojekt, som omfatter Hans Tavsens Park, Hans Tavsens Gade og Kapelvej ud for Hellig Kors Kirke.
Projektet indebærer i hovedtræk:
•	Parken omdannes med lavninger i terrænet og plane græsflader, så parkens nye skybrudsfunktion spiller sammen med rekreative funktioner og behov.
•	Den bemandede legeplads i øst renoveres, og den bemandede legeplads i vest omdannes til et åbent legeområde i forbindelse til Nørrebro Park Skole med bl.a. street basket og en kunstgræsbane.
•	Gaderummet mellem Blågård Skoles bygninger indrettes som bilfrit byrum med regnbede.
•	Hans Tavsens Gade omprofileres, og der etableres en ny regnvandledning, som skal modtage regnvand fra de nye regnbede. 
•	Kirkehaven åbnes op ud til Hans Tavsens Gade, og Kirkens forplads på Kapelvej omlægges med ny belægning og øget beplantning.
•	Projektet indebærer både fældning af træer og beskyttelse af mange af de gamle, store træer. Der plantes også mange nye træer og andet beplantning for fremme biodiversiteten.
•	Parkarealet er tidligere kirkegård, og i forbindelse med anlægsarbejdet skal der foretages arkæologiske undersøgelser på arbejdsarealer, hvor der skal graves. Det forventes, at der findes omkring 3.000 kistebegravelser i projektområdet. Undersøgelser samt håndtering af kister og skeletter sker ved Københavns Museum, men entreprenøren skal gennemføre udgravning, indtil kister og skeletter påtræffes. Entreprenøren skal også sørge for velfærdsforanstaltninger for arkæologerne.
•	Der er to skoler i drift i projektområdet: Blågård Skole og Nørrebro Park Skole. Anlægget skal derfor håndteres med henblik på at genere skolebørnene mindst muligt, så de kan bevæge sig trygt og sikkert, mens anlægsarbejderne gennemføres.
Udbuddet forventes at blive offentliggjort den 21. marts 2025. Anlægsarbejderne gennemføres i perioden ultimo 2025 - medio 2028. Anlægsarbejdet vil forløbe i etaper, hvor byggepladsen vil rykke sig i takt med, at arkæologiske undersøgelser og kommunens parkombygning løbende færdiggøres. Formålet med dette er en smidig anlægstakt, hvor mindre eller større dele af parken hele tiden vil kunne holdes åben for parkens brugere, og de færdige etaper løbende kan ibrugtages.
Projektet vil blive udbudt som begrænset EU-udbud. Der vil blive afholdt en prækvalifikation, hvorefter der vil blive udvalgt 5 tilbudsgivere som skal afgive tilbud på opgaven.


Winner: Publications Office of the European Union